Қазақстан Республикасының Ұлттық ғарыш агенттiгi

Қазақстан Республикасының Ұлттық ғарыш агенттiгi, қысқаша Қазғарыш - ғарыш қызметі саласындағы мемлекеттік реттеуді, сондай-ақ заңнамада көзделген шекте ғарыш қызметі саласындағы салааралық үйлестіруді жүзеге асыратын, Қазақстан Республикасы Үкіметінің құрамына кірмейтін Қазақстан Республикасының орталық атқарушы органы болып табылады. Агенттіктің қызметі аясындағы негізгі міндеттері мыналар болып табылады: ғарыш қызметі саласында бірыңғай мемлекеттік саясат қалыптастыру және оның негізгі бағыттарын іске асыруды қамтамасыз ету, өз құзыреті шегінде ғарыш саласындағы қызметті мемлекеттік реттеу мен үйлестіруді жүзеге асыру, Қазақстан Республикасында мақсатты ғарыш жүйелерін, жер үсті ғарыш инфрақұрылымы объектілерін, ғарыштық зерттеулер мен технологияларды, кадр әлеуетін қамтитын ғарыш саласын қалыптастыру және дамыту, ғарыштық технологиялар мен қызметтер нарығын қалыптастыру үшін жағдай жасау, Қазақстан Республикасында ғарыш қызметін атқарады. Негізгі міндеттері * Таңбаланған тізім элементі ғарыш қызметінің техникалық реттеу саласындағы нормативтік құқықтық актілерді жетілдіру және жұмыстарды үйлестіру бойынша ұсыныстарды әзірлеу *техникалық регламент ережелерін орындаумен байланысты, техникалық реттеу саласындағы үдерістерді іске асыру бойынша ұсыныстарды дайындау болып табылады. Сонымен қатар, Сараптамалық кеңес мына қызметтерді жүзеге асырады: ғарыш қызметіндегі стандарттар, техникалық реттеу саласындағы нормативтік құқықтық актілер жобаларына, техникалық регламенттер және мемлекеттік стандарттар жобаларына сараптау жүргізеді *техникалық регламенттер және мемлекеттік стандарттарды әзірлеу, өзгерістерді енгізу, жою бойынша ұсыныстарды дайындайды *ғарыш қызметіндегі техникалық реттеу саласындағы нормативтік құқықтық актілерге мониторингті жүзеге асырады *техникалық регламент және мемлекеттік стандаттарды әзірлеу бойынша техникалық реттеудің мемлекеттік жүйесін дамыту бағдарламаларына ұсыныстарды дайындайды *техникалық реттеудің ұлттық және халықаралық жүйесін үйлестіру, ғылыми-техникалық базасы дамуын ескере отырып ғарыш қызметіндегі техникалық реттеу саласындағы нормативтік құқықтық актілерді жетілдіру бойынша ұсыныстарды дайындайды *техникалық комитеттер жұмыстары үшін ұсыныстарды қалыптастырады, сондай-ақ оларды құру бойынша ұсыныстарды енгізеді *техникалық комитет қызметтері туралы есептерді тыңдайды Қазғарыштың 2011-2015 жылдарға арналған стратегиялық жоспары «Ғарыш инфрақұрылымын құру және дамыту» және «Ғарыш саласындағы ғылыми және ғылыми-технологиялық базаны дамыту» деген екі стратегиялық бағытта іске асырылады. Қазғарыш және оның бағыныстағы ұйымдары стратегиялық бағыттары мен бағдарламалық құжаттары шегінде негізгі инвестициялық жобалары іске асырылуда: - «Kazsat» спутниктік байланыс және хабар тарату жүйесін құру, оның ішінде «KazSat-2» және «KazSat-3» ҒА, резервтiк жерүстi басқару кешенi (РЖБК); - «Байқоңыр» ғарыш айлағында экологиялық қауіпсіз «Бәйтерек» ҒЗК құру; - ғарыш аппараттарын құрастыру-сынау кешенін құру; - Жерді қашықтықтан зондтау ғарыш жүйесін құру; - дәлдігі жоғары спутниктiк навигациялық жүйесінiң жерүсті инфрақұрылымын құру. Стратегиялық жоспардың жобалары мен іс-шаралары жоспар-кестелері мен бекітілген бюджетке сәйкес іске асырылады. 2012 жылғы стратегиялық бағыттары шегінде 3 нысаналы индикаторлар, 9 тікелей нәтижелер көрсеткіштері және 31 тiкелей нәтижелердiң көрсеткiштерiне жетуге арналған iс-шаралары жоспарланған. 2012 жылдың бірінші жартыжылдығы ішінде қажетсiнетiн ғарыштық технологиялар мен қызметтердi пайдаланатын ұйымдар мен кеңселер саны бойынша 1 нысаналы индикатор іске асырылған. 10 ұйымдар мен кеңселерде ғарыштық технологиялар мен қызметтер пайдалануда. Және «Космотрас» ЖАҚ XFК жарғылық капиталына қатысу үлесi («Днепр» ЗТ) бойынша 1 тікелей нәтиже көрсеткіші іске асырылған. Ведомстволық басқарылымда «Қазақстан Ғарыш Сапары» ұлттық компаниясы «Космотрас» ЖАҚ XFК-ның 10% акциясына ие болуда. Басқа нысаналы индикаторлары мен тікелей нәтижелер көрсеткіштерінің іске асырылуы 2012 жылдың екінші жартыжылдығында жоспарланған. Бағыттағы жұмыстар жалғасады. Дереккөздер